wickkiey/tamil-wikipedia-chunked huggingface dataset:
# மறைவான கிறிஸ்தவம்

## வரலாறு

இரகசிய கிறிஸ்தவத்தின் ஆரம்ப எடுத்துக்காட்டுகள் ரோமானியப் பேரரசில் காணப்படுகின்றன. கிறிஸ்தவம் முதலில் ரோமில் காலடி எடுத்து வைத்தது. ரோமானிய பேரரசர் டிராஜன் உடனடியாக கிறிஸ்தவத்தை ரோமன் கலாச்சாரத்திற்கு அச்சுறுத்தலாகக் கண்டார். எனவே கிறிஸ்தவர்களாக மாறிய அனைத்து ரோமானியர்களும் கிறிஸ்தவத்தை கைவிடாவிட்டால் மரண தண்டனையை எதிர்கொள்ளவும் கட்டளையிட்டார். ரோமன் கிறிஸ்தவர்கள் மரண தண்டனையைத் தவிர்ப்பதற்காக கிறிஸ்தவத்தை விட்டு வெளியேறுவது போல் நடித்தனர். அவர்கள் ரோமானிய தெய்வங்களை மேல் எழுந்த வாரியாக வழிபட்டாலும்ம், மனதில் உள்ளே இருந்து கிறிஸ்தவத்தை நம்பினர். பின்னர் இரகசிய-கிறிஸ்தவர்களின் மக்கள் தொகை ரோமானிய சமயத்தினரை விட அதிகமாக இருந்த போது, அவர்கள் ரோமானிய கடவுள்களையும் தெய்வங்களையும் அவமதிக்கத் தொடங்கினர்.  
புனித சேவியர் 1550-இல் ஜப்பானிய மக்களை மதம் மாறுவதற்காக ஜப்பானுக்குச் சென்று பல ஆயிரம் ஜப்பானியர்களை கிறிஸ்தவ மதத்திற்கு மாற்றினார். 1643 ஆம் ஆண்டில், ஜப்பானிய அரசர் ஷோகன் கிறித்துவத்தை பரப்புவது, ஜப்பானின் சமூக ஒற்றுமைக்கு அச்சுறுத்தலாகக் கருதினார். இதனால் ஜப்பானில் கிறித்துவ தேவாலயங்கள் இடிக்கப்பட்டது. இயேசு-மேரியின் சிலைகள் அகற்றப்பட்டது. விவிலியம் உட்பட கிறிஸ்தவத்தின் பல புத்தகங்கள் வெளிப்படையாக எரிக்கப்பட்டன. கிறிஸ்தவ மதத்திற்கு மாறிய அனைத்து ஜப்பானியர்களும் துன்புறுத்தப்பட்டனர். கிறிஸ்துவத்திலிருந்து மீண்டும் புத்த மதத்திற்கு திரும்ப வேண்டிய கட்டாயம் ஏற்பட்டது. மறுத்தவர்களின் தலைகள் வெட்டப்பட்டன. பல கிறிஸ்தவர்கள் புத்த மதத்திற்குத் திரும்பினாலும், மனதளவிலும், வீட்டிலும் இரகசியமாக கிறித்துவத்தை பின்பற்றி வாழ்ந்தனர். ஜப்பானில் இந்த ரகசிய கிறிஸ்தவர்கள் காகுரே கிறிஸ்தவர்கள் என்று அழைக்கப்பட்டனர். காகுரே கிறிஸ்தவர்கள் புத்த மதத்திற்கு பயந்து கிறிஸ்தவம் தொடர்பான எந்த புத்தகங்களையும் வைத்திருப்பதை நிறுத்தினர். இயேசு மற்றும் மேரியை வணங்க, அவர்கள் இரகசிய பிரார்த்தனையை உருவாக்கினார். அது பௌத்த மந்திரங்கள் போல் இருந்தது. ஆனால் அதில் விவிலியம் சொற்கள் இருந்தது. இந்த கிறிஸ்தவ பிரார்த்தனைகள் காகுரே-கிறிஸ்தவர்களால் ஒரு தலைமுறையிலிருந்து இன்னொரு தலைமுறைக்கு வாய்-காது வழியாக அடுத்த தலைமுறைகளுக்கு கடத்தப்பட்டது. அவர்கள் கௌதம புத்தர் போன்ற ஒரு சிலையை வணங்கினார்கள். ஆனால் அது உண்மையில் அன்னை மரியாளின் சிலையாகும். 1550 முதல் அடுத்த 400 ஆண்டுகள் வரை, கக்குரே கிறிஸ்தவர்கள் பௌத்தததின் உருமறைப்பின் கீழ் வாழ்ந்தனர். 20-ஆம் நூற்றாண்டில், ஜப்பான் தொழில்மயமாக்கலை நோக்கிச் சென்றபோது, பௌத்த மத அடிப்படைவாதம் வீழ்ச்சியடைந்தது. இதனால் இந்த காகுரே இரகசியக் கிறிஸ்தவர்கள் புத்த மதத்தின் முகமூடிக்கு வெளியே வந்து, தங்களின் கிறிஸ்தவ அடையாளத்தை வெளிப்படுத்திக் கொண்டனர்.
# மறைவான கிறிஸ்தவம்

## பிற நாடுகளில்

பால்கன் மற்றும் அனத்தோலியா, மத்திய கிழக்கு, சோவியத் ரஷ்யா, சீனா, நாஜி ஜெர்மனி உட்பட இந்தியாவிலும் ஏராளமான இரகசியக் கிறிஸ்தவர்கள் வாழ்ந்தனர். இரகசியக் கிறிஸ்தவர்களை செர்பியாவில் ட்ரோவ்ட்ஸ்வோ என்றும், சைப்ரஸில் பாட்ஸ்லோய் என்றும், அல்பேனியாவில் லாராம்னோய் என்றும், லெபனானில் கிரிப்டோ மரோனைட்ஸ் என்றும் மற்றும் எகிப்தில் கிரிப்டோ கோப்ட்ஸ் என்று அழைக்கப்பட்டனர்.
# மறைவான கிறிஸ்தவம்

## இதனையும் காண்க

- மறைவான யூதம்
- மறைவான இசுலாம்
# சாருலதா முகர்ஜி

**சாருலதா முகர்ஜி** (*Charulata Mukherjee*) பிரம்ம சமாஜம், அகில இந்திய மகளிர் மாநாட்டோடு தொடர்புடைய மகளிர் உரிமை ஆர்வலரும், கொல்கத்தாவைச் சேர்ந்த சமூக சேவகரும் ஆவார். இவர் தனது சமூக மற்றும் பெண்கள் உரிமைச் செயல்பாடுகளுக்காகப் புகழ்பெற்றார். இவர் அகில இந்திய மகளிர் மாநாட்டின் தீவிர உறுப்பினராக இருந்தார். மேலும், அம்ரித் கவுர், ராணி ராஜ்வாடே, முத்துலட்சுமி ரெட்டி, அன்சா மேத்தா போன்ற பிற சமகாலத்தவர்களுடன் பணியாற்றினார்.  
தனது மகள் ரேணுகா ராய், கூச் பெகரின் மகாராணி சுனிதி தேவி, மயூர்பஞ்சு மகாராணி சுசரு தேவி, டி.ஆர். நெல்லி போன்ற வங்காளத்தைச் சேர்ந்த மற்ற பெண் ஆர்வலர்களுடன் 1932 முதல் அனைத்து வங்காள பெண்கள் சங்கத்தின் நிறுவனர் உறுப்பினராக இருந்தார். இவர்கள் தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர்.  
இவர் முனைவர் பி. கே. ராய் - வங்காளக் கல்வியாளர் சரளா ராய் ஆகியோரின் மகள். அரவிந்தருடன் சேர்ந்து இந்தியாவில் தேசிய கல்வி முறையை நிறுவுவதில் முன்னோடியாக இருந்த சதீஷ் சந்திர முகர்ஜி என்பவரை மணந்தார். சுப்ரத்தோ முகர்ஜி, பிரசண்தோ முகர்ஜி என்ற ஒரு மகன்களும், ரேணுகா ராய் என்ற ஒரு மகளும் உள்ளனர்.
# சாருல் மாலிக்

**சாருல் மாலிக்** (Charul Malik) இந்தியாவைச் சேர்ந்தஓர் செய்தி தொகுப்பாளரும், ஊடகவியலாளரும் ஆவார். இவர் இப்போது இந்தியா தொலைக்காட்சியில் ஒரு தொகுப்பாளராகவும் நிர்வாக ஆசிரியராகவும் சேர்ந்துள்ளார். இதற்கு முன் இவர் மும்பையின் ஆஜ் தக் தொலைக்காட்சியில் இணை ஆசிரியராகவும் தொகுப்பாளராக பணியாற்றினார்.
# சாருல் மாலிக்

## ஆரம்ப கால வாழ்க்கை

பரிதாபாதைச் (அரியானா) சேர்ந்த இவரது பெற்றோர் சண்டிகருக்கு குடிபெயர்ந்த்னர். இவரது தந்தை ஜி. எஸ். மாலிக் பஞ்சாப் மற்றும் அரியானா உயர்நீதிமன்றத்தில் ஒரு வழக்கறிஞராக இருந்தார். இவரது தாயார் ஆஷா மாலிக், சண்டிகரில் ஆசிரியராக இருக்கிறார். இவருக்கு பருல் என்ற இரட்டை சகோதரியும் கௌரவ் மாலிக் என்ற ஒரு தம்பியும் உள்ளனர்.  
தனது ஆரம்பக்கல்விக்குப் பிறகு சட்டப் பட்டம் பெற்றார். நடப்பு விவகாரங்களுக்கான படிப்புக்கு இவர் சேர விரும்பினார். எனவே ஒரு வழக்கறிஞரான இவரது தந்தை, இவரை சட்டக் கல்லூரியில் சேர அறிவுறுத்தினார்.  
சாருல் தனது குழந்தைப் பருவத்தின் பெரும்பகுதியை தனது குடும்பத்துடன் தொலைக்காட்சி பார்த்துக் கழித்ததாகக் கூறினார். அந்த நாட்களில், தூர்தர்ஷன் மட்டுமே தொலைக்காட்சி சேனலாக இருந்தது, சல்மா சுல்தான் மற்றும் நளினி சிங் அவரது முன்மாதிரியாக இருந்தனர்.
# சாருல் மாலிக்

## தொழில்

சாருல் மாலிக் ஒரு நேர்காணல் மூலம் ஜெயின் தொலைக்காட்சியின் செய்தி தொலைக்காட்சியில் தனது தொழில் வாழ்க்கையைத் தொடங்கினார். மேலும், விரிவடைந்துவரும் துறையில் சிறந்த செய்தி வாசகர்களில் ஒருவராக மாறினார். புகழ்பெற்ற தொலைக்காட்சி பிரபலங்களான பிரனாய் ராய் , வினோத் துவா ஆகியோர் ஒன்றுக்கு மேற்பட்ட சந்தர்ப்பங்களில் இவரது சிறந்த பேச்சின் மூலம் இவரை பாராட்டியுள்ளனர். "அவர்களின் பாராட்டுகள் எனக்கு அதிக நம்பிக்கையையும் உத்வேகத்தையும் ஊட்டியது" என்கிறார்.  
சாருல் ஸ்டார் நியூஸ் தொலைக்காட்சியில் (இப்போது ஏபிபி நியூஸ்) சேர்வதற்கு முன்பு சஹாரா சமே தொலைக்காட்சியில் பணிபுரிந்தார். அதில் இவர் 2006 முதல் தொடர்ந்து செய்திகளை வழங்கி முன்னணி அறிவிப்பாளர்களில் ஒருவராக இருந்தார்.  
சாருலுக்கு பத்திரிக்கை மற்றும் செய்தி தொகுப்பில் 16 ஆண்டுகளுக்கும் மேலான பரந்த அனுபவம் உள்ளது. அரசியல், பொழுதுபோக்கு, விளையாட்டு, வியாபாரம் போன்ற அனைத்துப் பொருள்களையும் கையாளும் இவர் பல பேச்சு நிகழ்ச்சிகளை தொகுத்து வழங்கினார். மேலும், பல்வேறு தரப்பு மக்களையும் பேட்டி எடுத்தார்.
# சாருல் மாலிக்

## விருதுகளும் அங்கீகாரமும்

சறுக்கிக் கொண்டே நேரடி நேர்காணலை நடத்திய உலகின் ஒரே செய்தியாளராக சாருல் மட்டுமே இருந்தார். மேலும் இது லிம்கா சாதனைகள் புத்தகத்தில் அங்கீகரிக்கப்பட்டுள்ளது.  
சாருலுக்கு சமீபத்தில் செய்தி தொலைக்காட்சி விருது 2014இல் "சிறந்த பொழுதுபோக்கு செய்தி தொகுப்பாளர் " விருது வழங்கப்பட்டது.  
2014/15 ஆம் ஆண்டிற்கான சிறந்த பொழுதுபோக்கு செய்தி தொகுப்பாளருக்கான மை சிட்டி விருதையும் சாருல் வென்றார்.  
சாருல் ஆசிய பார்வையாளர்கள் தொலைக்காட்சி விருதுகளில் சிறந்த தொகுப்பாளராகவும் பரிந்துரைக்கப்பட்டார். இதில் இவர் இறுதி சுற்றில் என்டிடிவி 24x7யின் பர்கா தத்திடம் தோல்வியடைந்தார்.  
சாருல் பத்திரிகை மற்றும் செய்தி வாசிப்புத் துறையில் சாதித்ததற்காக பல விருதுகளையும் பாராட்டுகளையும் பெற்றுள்ளார். இவர் சமீபத்திய ஆண்டுகளில் சிறந்த பொழுதுபோக்குத் தொகுப்பாளராக இருந்தார்.  
சாருல் பாபிஜி கர் பர் ஹாய் போன்ற பிரபலமான தொலைக்காட்சித் தொடர்களிலும் நடித்துள்ளார். மேலும் இவர் ஒரு நடிகையாக அனைவராலும் பாராட்டப்பட்டார்.
# சுசரு தேவி

**மகாராணி சுசரு தேவி** (அல்லது **சுசர தேவி** ) (9 அக்டோபர் 1874 - 14 திசம்பர் 1959) இந்தியாவின் மயூர்பஞ்சின் மகாராணி ஆவார். மேலும் பெண்கள் உரிமை ஆர்வலராக அறியப்பட்டார்
# சுசரு தேவி

## ஆரம்ப கால வாழ்க்கை

கொல்கத்தாவின் பிரம்ம சமாஜ சீர்திருத்தவாதி கேசப் சந்திர சென்னின் மகளாக ஒரு வங்காள இந்து குடும்பத்தில் பிறந்தார். இவர் மயூர்பஞ்ச் மாநிலத்தின் மகாராஜா சிறீராம் சந்திர பஞ்ச் தேவ் என்பவரை (1871-1912) 1904இல் மணந்தார். இது மகாராஜாவின் முதல் மனைவி இறந்த பிறகு நடந்த இரண்டாவது திருமணம் ஆகும். மகாராஜாவுடனான திருமணத்திலிருந்து, இவருக்கு ஒரு மகனும் இரண்டு மகள்களும் இருந்தனர். இவர்களின் ஒரே மகன், மகாராஜ் குமார் துருவேந்திர பஞ்ச் தேவ் (1908-1945), இரண்டாம் உலகப் போரின்போது வீரமரணம் அடைந்த அரச கழக வான்படை விமானி ஆவார்.
# சுசரு தேவி

## பணிகள்

இவரும் இவரது சகோதரி சுனிதி தேவியும் 1908இல் டார்ஜீலிங்கில் மகாராணி பெண்கள் மேல்நிலைப்பள்ளியை நிறுவினர். மகாராணி சுசரு தேவி 1931இல் வங்காள பெண்கள் கல்வி அமைப்பின் தலைவராக தேர்ந்தெடுக்கப்பட்டார். 1932இல் இவரது சகோதரி சுனிதி தேவியின் திடீர் மரணத்திற்குப் பிறகு, இவர் அனைத்து வங்காள பெண்கள் சங்கத்தின் தலைவராக தேர்ந்தெடுக்கப்பட்டார். கொல்கத்தாவில் இவர் தனது சமகாலத்தவர்களான சாருலதா முகர்ஜி, சரோஜ் நளினி தத், டி. ஆர். நெல்லி தனது சகோதரி சுனிதி தேவி போன்றவர்களுடன் சேர்ந்து தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர்.
# சுசரு தேவி

## இறப்பு

சுசரு தேவி 1959இல் இறந்தார்.
# அய்யனார் கோட்டை

**ஐயனார் கோட்டை**, (ஆங்கிலத்தில்:Iyyanar kottai) இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டம், மாரண்டஅள்ளி அருகே உள்ள கெண்டேனஅள்ளி ஊராட்சியில் உள்ள ஒரு கிராமம் ஆகும்.
# அய்யனார் கோட்டை

## கோவில்கள்

1. ஐயனார் கோட்டை அருகே உள்ள எல்லைக்கட்டு மாரியம்மன் கோவில் உள்ளது இது பழமையான கோவிலாக திகழ்கிறது.
1. ஐயனார் கொட்டாயில் உள்ள சிவன் கோவில் இப்பகுதிகளில் பிரபலமான கோவிலாக திகழ்கிறது.
1. இப்பகுதியில் உள்ள ஆஞ்சநேயர் கோவில் சிறப்பு பெற்றதாகும்.
# அய்யனார் கோட்டை

## அமைவிடம்

ஐயனார் கோட்டை தருமபுரியில் இருந்து 40 கிலோ மீட்டர் தொலைவிலும், மாரண்டஅள்ளியில் இருந்து 10 கிலோமீட்டர் தூரத்திலும், கிருஷ்ணகிரியில் இருந்து 45 கிலோமீட்டர் தூரத்திலும், ஒசூரில் இருந்து 60 கிலோமீட்டர் தூரத்திலும் அமைந்துள்ளது. ஐயனார் கோட்டை மூன்று புறமும் உயர்ந்த மலைகளைக் கொண்ட ஒரு பகுதியாகும். மேலும் இம்மலைகள் காவிரி வடக்கு காட்டுயிர் காப்பகம் அருகில் அழகாக அமைந்துள்ளது.
# அய்யனார் கோட்டை

## போக்குவரத்து

ஐயனார் கோட்டைக்கு பிரதான சாலையாக மாரண்டஅள்ளியில் இருந்து சாஸ்திரமுட்லு வழியாக ஐயனார் கோட்டையை அடையலாம். மேலும் தேன்கனிக்கோட்டையில் இருந்து இருதுகோட்டை, அய்யூர், பெட்டமுகலாளம், தோழன்கிணறு, அண்ணாநகர்,<nowiki/>சாஸ்திரமுட்லு வழியாக ஐயனார் கோட்டை<nowiki/>யை அடையலாம். இராயக்கோட்டையில் இருந்து பஞ்சப்பள்ளி சாஸ்திரமுட்லு வழியாக ஐயனார்கொட்டாயை அடைலாம். மாவட்ட தலைநகரான தருமபுரி<nowiki/>யில் இருந்து 46 கி.மீ. தூரத்தில் உள்ளது. மாநில தலைநகர் சென்னையில் இருந்து 303 கி.மீ. தூரத்தில் உள்ளது.
# அய்யனார் கோட்டை

## காலநிலை

ஐயனார் கோட்டை சராசரி வெப்பநிலை 25.8 டிகிரி செல்சியஸ் மற்றும் சராசரி மழையளவு 874 மி.மீ ஆகும்.
# அய்யனார் கோட்டை

## தொழில்கள்

ஐயனார் கோட்டைப் பகுதி வறட்சியான பகுதியாகும். இங்கு மேட்டு நிலங்களே அதிகம். இங்கு மானாவரி பயிர்கள் என்று அழைக்கப்படக்கூடிய சாமை, கொள்ளு, அவரை, போன்ற மேட்டு நில தானியங்கள் விளைவிக்கப்படுகின்றது. இப்பகுதியில் அதிக அளவில் செங்கல் உற்பத்தி நடைபெறுகிறது. இங்கு உற்பத்தி செய்யப்படும் செங்கல்<nowiki/>கள் தருமபுரி, கிருஷ்ணகிரி, புதுக்கோட்டை, சென்னை, தஞ்சாவூர், திருச்சி, கோயம்புத்தூர் போன்ற பகுதிகளுக்கு அனுப்பப்படுகிறது.
# தண்ணீர்ப் பன்னா

**தண்ணீர்ப் பன்னா** அல்லது **தண்டிப்பண்ணா, நாக்கண்டம்** ( *Inshore lizardfish* ) என்பது பெரும்பாலும் மேற்கு அட்லாண்டிக்கில் காணப்படும் சினோடோன்டிடே குடும்பத்தைச் சேர்ந்த மீன் இனம் ஆகும்.
# தண்ணீர்ப் பன்னா

## விளக்கம்

தண்ணீர்ப் பண்ணா மீன் அதிகபட்ச நீளமாக சுமார் 50 செ.மீ வரை இருப்பது பதிவு செய்யப்பட்டுள்ளது. ஆனால் பொதுவாக இது சுமார் 40 செ.மீ நீளத்திலேயே காண இயலும். இவற்றின் ஆயுட்காலம் ஒன்பது ஆண்டுகள் வரை இருக்கலாம். இவை அதிகபட்சமாக 900 கிராம் எடை வரை காணப்படுகின்றன. அந்த பக்கவாட்டு கோட்டு நீளத்தில் சுமார் 60 செதில்களைக் கொண்டிருக்கும். தண்ணீர்ப் பண்ணாவுக்கு முதுகு துடுப்புகள் இல்லை, ஆனால் 10-13 முதுகு மென்கதிர்கள் உண்டு. அதேபோல குத முட்கள் இல்லை, 11-13 குத மென் கதிர்கள் உள்ளன. தண்ணீர்ப் பண்ணா மீனின் முதுகுப் பக்கமானது பழுப்பு நிறத்தில் இருந்து ஆலிவ் நிறம் வரை இருக்கும். வயிற்றுப் பக்கம் வெள்ளை முதல் மஞ்சள் வரை இருக்கும். இளம் மீன்களின் உடலில் கரும் புள்ளிகள் இருக்கும், இந்த புள்ளிகள் இவை வளரும்போது குறைகின்றன/இல்லாமல் போகின்றன.
# தண்ணீர்ப் பன்னா

## உணவு

தண்ணீர்ப் பண்ணா மீன்கள் பதுங்கியிருந்து வேட்டையாடக்கூடியன. இதன் உணவில் பல்வேறு வகையான மீன்கள் மற்றும் சிறிய முதுகெலும்பற்றவைகளான இறால், நண்டுகள், தலைக்காலிகள் போன்றவை அடங்கும்.
# தண்ணீர்ப் பன்னா

## வாழ்விடம்

இந்த மீன்களின் வாழ்விடங்களாக ஆழமற்ற கடலடித் தரைப்பகுதிகளாக உள்ளன. சிறுகுடாக்கள், கடல்புற்களுள்ள பகுதிகள், கழிமுகங்கள், விரிகுடாக்கள் போன்ற பொதுவாக மணல் அல்லது மண் தரைப்பகுதியில் காணப்படுகின்றன. பெரிய மீன்கள் கண்ட திட்டுக்கு மேலே திறந்தவெளி கடலிலும் இருப்பது கண்டறியப்பட்டுள்ளது.
# ஆராங்கு

**ஆராங்கு** அல்லது **பாலா மீன்** (*Roosterfish*) என்பது ஒரு மீன் இனம் ஆகும். இது பெரும்பாலும் பாகா கலிபோர்னியாவிலிருந்து பெரு வரை கிழக்கு பசிபிக்கின் வெப்பமண்டல கடல் நீரில் காணப்படுகிறது. ***நெமாடிஸ்டியஸ்*** இனத்தில் மற்றும் **நேமாடிஸ்டிடே** குடும்பத்தில் உள்ள ஒரே மீன் இனம் இது. இது அதன் "சேவல் கொண்டை", முதுகு துடுப்பின் ஏழு மிக நீண்ட முட்களால் தனித்து அடையாளம் காணப்படுகிறது.  
ஆராங்கு மீனின் பள்ளை என்ற காற்றுப் பைக்கும், அதன் மூளைக்கும் எலும்புத் துளைகள் வழியாக தொடர்பு உண்டு. அதுபோல அதன் உட்புற செவிக்கும் தொடர்பு உண்டு. இதனால் விந்தையான ஒலியை இந்த மீனால் எழுப்ப இயலும்.  
ஆராங்கு மீனானது 1.6 மீ (5 அடி 3 அங்குலம்) நீளம் வரையும், 50 கிலோ (110 பவுண்ட்) எடை வரையும் எட்டும். இந்த மீன்களின் சராசரி எடை சுமார் 20 பவுண்ட் (9.1 கிலோ) ஆகும். இந்த மீன் தூண்டில் மீன்பிடி விளையாட்டுகளில் பிரபலமானது, ஆனால் இது ஒரு நல்ல உணவு மீனாக கருதப்படவில்லை. இதை பிடித்து விட்டுவிட கடுமையாக பரிந்துரைக்கப்படுகிறது.
# வில்லியம் ஹென்றி ட்ரூ

**வில்லியம் ஹென்றி ட்ரூ** (ஆங்கிலம்: William Henry Drew) திருக்குறளை ஆங்கிலத்தில் மொழிபெயர்த்த 19-ஆம் நூற்றாண்டைச் சேர்ந்த கிறிஸ்தவ மதபோதகர் ஆவார். இவர் திருக்குறளின் முதல் 630 பாக்களை மட்டுமே மொழிபெயர்த்தார்.
# வில்லியம் ஹென்றி ட்ரூ

## வாழ்க்கைக் குறிப்பு

வில்லியம் ஹென்றி ட்ரூ திருக்குறளை 1840-இல் ஆங்கிலத்தில் உரைநடை வடிவில் மொழிபெயர்த்து வெளியிட்டார். குறளின் 133 அத்தியாயங்களில் முதல் 63 அத்தியாயங்களை மட்டுமே ட்ரூ மொழிபெயர்த்தார். தனது மொழிபெயர்ப்பின் முதல் பதிப்பில் தனது ஆங்கில மொழிபெயர்ப்புடன் சேர்த்து குறளின் தமிழ் மூலம், பரிமேலழகரின் உரை, ராமானுஜக் கவிராயரின் விளக்கவுரை ஆகியவையும் பதிப்பித்தார். ட்ரூவின் மொழிபெயர்ப்பு பரிமேலழகரின் உரையை சார்ந்து இருந்த வகையில் குறளின் தமிழ் மூலத்தோடு பெரும்பாலும் ஒத்திருந்தது. 1852-ஆம் ஆண்டு ஜான் லாசரஸ் என்ற மற்றொரு மதபோதகர் ட்ரூவின் பணியைத் திருத்தம் செய்து (அத்தியாயங்கள் 1 முதல் 63 வரை) எஞ்சியிருந்த அதிகாரங்களையும் (அத்தியாயம் 64 முதல் அத்தியாயம் 133 வரை) தானே மொழிபெயர்த்து வெளியிட்டார். இவ்வாறே ட்ரூவும் லாசரஸும் சேர்ந்து திருக்குறளுக்கு முதன்முறையாக முழுமையான ஆங்கில மொழிபெயர்ப்பினை உருவாக்கினர்.  
"ட்ரூ ஒரு பக்தியுள்ள மனிதராகவும் ஒரு வைராக்கியம் கொண்ட மதபோதகராகவும் பண்பார்ந்த நபராகவும் தமிழ் மீது பற்று கொண்ட மாணவராகவும் இருந்தார் . . . தொல் தமிழ் நூலான குறளுக்கான அவரது மொழிபெயர்ப்பானது, அவர் அப்பணியினை முழுமையாக முடிக்கும் முன்னரே மறைந்து விட்டபோதும், அவரை ஐரோப்பிய தமிழ் அறிஞர்களின் வரிசையில் முதன்மையானவராக வைத்தது . . . திரு. ட்ரூவுடனான எனது தினசரி சம்பாஷனையின் விளைவாக எனக்குக் கிடைத்தத் தமிழ் படிப்புக்கான தூண்டுதலில் நான் மிகவும் பயனடைந்தேன்," என்று ராபர்ட் கால்டுவெல் குறிப்பிடுகிறார்.
# மீப்பெரும் குழல்கள்

**மீப்பெரும் குழல்கள்** (**Great vessels**) என இதயத்திலிருந்து குருதியை வெளிக்கொணரும் அல்லது கொண்டு செல்லும் பெரிய குருதிக் குழல்கள் குறிப்பிடப்படுகின்றன. இவையாவன:  
- மேற் பெருஞ் சிரை
- கீழ்ப் பெருஞ் சிரை
- நுரையீரல் தமனிகள்
- நுரையீரல் சிரைகள்
- பெருந்தமனி  
மீப்பெரும் குழல்களின் இடமாற்றம் பிறவிசார் இதயக் குறைபாடுகளில் ஓர் குழுமமாகும்; இக்குறைபாடுகளில் இந்த மீப்பெரும் குழல்களில் ஏதேனும் ஒன்று தன்னுடைய வழமையான இடத்தில் இல்லாது மாற்றிடத்தில் அமைந்திருக்கும்.
# உடற் குழலியல்

**உடற் குழலியல்** (**Angiology**) சுற்றோட்டத் தொகுதியிலுள்ள தமனிகள், சிரைகள் மற்றும் நிணநீர்த் தொகுதியிலுள்ள நிணநீர் நாளங்களைக் குறித்த மருத்துவச் சிறப்புக் கல்வியாகும்.  
ஐக்கிய இராச்சியத்தில், இத்துறை *ஆஞ்சியாலஜி* என்றும் ஐக்கிய அமெரிக்காவில் **நாளஞ்சார் மருத்துவம்** என்றும் அழைக்கப்படுகின்றது. இத்துறையில் குருதிக்குழல் தொடர்புடைய நோய்களின் தடுப்பு, கண்டறிதல் மற்றும் தீர்வு குறித்து கற்பிக்கப்படுகின்றது.
# கேப்டன் அமெரிக்கா (1990 திரைப்படம்)

**கேப்டன் அமெரிக்கா** என்பது 1990 ஆம் ஆண்டு இயக்குநர் 'ஆல்பர்ட் பியூன்' இயக்கத்தில் வெளியான மீநாயகன் திரைப்படம் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக வைத்து மார்வெல் என்டர்டெயின்மென்ட் குரூப், ஜட்ரான் பிலிம் மற்றும் 21வது செண்டூரி பிலிம் கார்ப்பரேஷன் போன்ற நிறுவனங்கள் இணைந்து தயாரித்துள்ளது.  
இந்த திரைப்படம் இரண்டாம் உலகப் போரின் போது இசுடீவ் ரோஜர்சு என்பவர் கேப்டன் அமெரிக்காவாக மாறி ரெட் சுகுள் என்ற வில்லனை எதிர்த்துப் போராடுகிறார். பனியில் உறைந்து மீண்டும் உயிர் பிழைத்த பின்னர் ஒரு குற்றவாளி குடும்பத்திலிருந்து அமெரிக்க ஜனாதிபதியை காப்பாற்றுகிறார்.
# இதய உறை

**இதய உறை**, (**pericardium**) அல்லது **இதய உறைப்பை**,(**pericardial sac**) என்பது இதயத்தையும் மீப்பெரும் குழல்களின் வேர்களையும் அடக்கியுள்ள இரு-சுவர்களுடைய பை. இது இரண்டு அடுக்குகளாக உள்ளது; வெளி அடுக்கு வலுவான இணைப்பிழையத்தாலும் (**நார்ச்சவ்வு இதய உறை**), உள்ளடுக்கு சீரச் சவ்வாலும் (**சீரச்சவ்வு இதய உறை**) ஆனது. இதயப்புறப்பை நீர்மம் நிறைந்துள்ள இதயஞ்சூழ் குழியை அடக்கியுள்ள பெரிகார்டியம் மார்பு இடைச்சுவரின் மையப்பகுதியை வரையறுக்கிறது. இது இதயத்தை பிற அமைப்புகளிலிருந்து பிரிக்கிறது. மேலும் நோய்த்தொற்று, மழுங்கிய பேரதிர்ச்சியிலிருந்து காக்கிறது. இதயத்தின் அசைவுகளுக்கு உராய்வைக் குறிக்கும் உயவூட்டியாகவும் விளங்குகின்றது.
# பொப்பிடி

**பொப்பிடி** (*Boppidi*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643245. இந்த ஊரானது நல்லூர் ஊராட்சிக்கு உட்பட்டது.
# பொப்பிடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும், மாநிலத் தலைநகரான சென்னையில் இருந்து 301 கிலோமீட்டர் தொலைவிலும் உள்ளது.
# பொப்பிடி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 409 குடும்பங்களும் 1732 மக்களும் வசிக்கின்றனர். இதில் 893 ஆண்களும் 839 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 46.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# பொப்பிடி

## கோயில்கள்

- பொப்பிடி செல்லியம்மன் கோயில்
# மரியா இரேசா

**மரியா அஞ்சலீட்டா இரேசா** (*Maria Angelita Ressa*, பிறப்பு: அக்டோபர் 2, 1963) பிலிப்பீனிய-அமெரிக்கப் பத்திரிகையாளரும், நூலாசிரியரும், 'இராப்பிலர்' இணையவெளிப் பத்திரிகையின் பணிப்பாளரும் ஆவார். இவர் முன்னதாக சி.என்.என் செய்தி நிறுவனத்திற்காக தென்கிழக்காசியாவின் முன்னணி புலனாய்வு செய்தியாளராக இரண்டு தசாப்தங்களாகப் பணியாற்றியுள்ளார்.  
2020-இல், சர்ச்சைக்குரிய பிலிப்பீன்சு இணையவெளிக் குற்ற எதிர்ப்புச் சட்டத்தின் கீழ் அந்நாட்டு அரசாங்கத்தால் குற்றவாளி எனத் தீர்ப்பளிக்கப்பட்டது. இந்த நடவடிக்கை பத்திரிகை சுதந்திரத்தின் மீதான தாக்குதல் என மனித உரிமை அமைப்புகள் மற்றும் பத்திரிகையாளர்களால் கண்டனம் செய்யப்பட்டது.  
இவருக்கு 2021-இற்கான அமைதிக்கான நோபல் பரிசு உருசிய ஊடகவியலாளர் திமீத்திரி முராத்தொவுடன் இணைந்து "சனநாயகம் மற்றும் நீடித்த அமைதிக்கான முன்நிபந்தனையான கருத்து சுதந்திரத்தைப் பாதுகாப்பதற்கான அவர்களின் முயற்சிகளுக்காக" வழங்கப்பட்டது. எல்லைகளற்ற செய்தியாளர்களால் தொடங்கப்பட்ட தகவல், சனநாயக ஆணையத்தில் 25 முன்னணி நபர்களில் இரேசாவும் ஒருவர்.
# மரியா இரேசா

## விருதுகளும் சிறப்புகளும்

- 2018 இல், உலக செய்தித்தாள்கள் சங்கத்தின் சுதந்திரத்தின் தங்க எழுதுகோல் விருது வழங்கப்பட்டது.
- 2018 நவம்பரில், பத்திரிக்கையாளர்களைப் பாதுகாக்கும் குழு "தொடர்ச்சியான தொல்லைகளுக்கு மத்தியில் அவரது ஊடக தைரியத்தை அங்கீகரிப்பதற்காக" குவென் இஃபில் பத்திரிகை சுதந்திர விருதை இரேசாவுக்கு வழங்கியது.
- 2018 திசம்பரில், *டைம்* இதழின் 2018 ஆம் ஆண்டின் நபராக, உலகெங்கிலும் உள்ள பல செய்தியாளர்களின் "உண்மையின் மீதான போர்" உடன் இணைந்து பணியாற்றியமைக்காக தேர்ந்தெடுக்கப்பட்டார். 1986 ஆம் ஆண்டில் முன்னாள் அரசுத்தலைவர் கொரசோன் அக்கினோவுக்குப் பிறகு பட்டம் பெற்ற இரண்டாவது பிலிப்பீனிய இரேசா ஆவார்.
- 2019 ஏப்பிரலில், *டைம்* இதழின் உலகின் மிகவும் செல்வாக்கு மிக்க 100 நபர்கள் பட்டியலில் சேர்க்கப்பட்டார்.
- 2019 அக்டோபரில், பிபிசியின் *100 பெண்கள்* பட்டியலில் சேர்க்கப்பட்டார்.
- 2021 ஏப்பிரலில், இரேசாவிற்கு யுனெஸ்கோ/கிலெர்மோ கானோ உலக பத்திரிகை சுதந்திர விருது வழங்கப்பட்டது.
- இரேசா 2021 ஆம் ஆண்டின் அமைதிக்கான நோபல் பரிசுக்கு முன்னாள் நோர்வே வெளிவிவகார அமைச்சர் யோனாசு கார் இசுட்டோரால் பரிந்துரைக்கப்பட்டார். 2021 அக்டோபர் 8 இல், இரெசா அதிகாரப்பூர்வமாக திமீத்திரி முராத்தொவ் உடன் பரிசு பெறுபவராக அறிவிக்கப்பட்டார். "சனநாயகம் மற்றும் நீடித்த அமைதிக்கான முன்நிபந்தனையான கருத்து சுதந்திரத்தைப் பாதுகாப்பதற்கான அவர்களின் முயற்சிகளுக்காக" இது வழங்கப்பட்டது.
# பூதிஅள்ளி

**பூதிஅள்ளி** (*Budihalli*), என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643238. இந்த ஊரானது பேவுஹள்ளி ஊராட்சிக்கு உட்பட்டது.
# பூதிஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், பாலக்கோட்டில் இருந்து 8 கிலோ மீட்டர் தொலைவிலும், மாநிலத் தலைநகரான சென்னையில் இருந்து 302 கிலோமீட்டர் தொலைவிலும் உள்ளது.
# பூதிஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 52 குடும்பங்களும் 213 மக்களும் வசிக்கின்றனர். இதில் 130 ஆண்களும் 93 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 61.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சின்னண்ணஅள்ளி

**சின்னண்ணஅள்ளி** (*Chennanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643214. இந்த ஊரானது எம். செட்டிஹள்ளி ஊராட்சிக்கு உட்பட்டது.
# சின்னண்ணஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும் உள்ளது.
# சின்னண்ணஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 110 குடும்பங்களும் 443 மக்களும் வசிக்கின்றனர். இதில் 233 ஆண்களும் 210 பெண்களும் அடங்குவர்.
# சின்னராயனஅள்ளி

**சின்னராயனஅள்ளி** (*Chennarayanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643262.
# சின்னராயனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1412 குடும்பங்களும் 5652 மக்களும் வசிக்கின்றனர். இதில் 2949 ஆண்களும் 2703 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 52.18% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# எஸ். எம். நாசர்

**எஸ். எம். நாசர்** (*S. M. Nasar*) என்பவர் தமிழ்நாட்டைச் சேர்ந்த அரசியல்வாதி மற்றும் திராவிட முன்னேற்றக் கழக சட்டமன்ற உறுப்பினர். இவர் திருவள்ளூர் மாவட்டம் ஆவடியைச் சார்ந்தவர். நாசர், தமிழ்நாடு சட்டப்பேரவைக்கு 2021 மே மாதம் நடைபெற்ற தேர்தலில் ஆவடி சட்டமன்றத் தொகுதியில் திமுக வேட்பாளராகப் போட்டியிட்டு தமிழக சட்டப் பேரவை உறுப்பினராகத் தேர்ந்தெடுக்கப்பட்டுள்ளார். இதற்கு முன்னர் 2016-ல் நடைபெற்ற சட்டமன்றத் தேர்தலில் போட்டியிட்ட நாசர் வெற்றிவாய்ப்பினை இழந்தார்.
# ஒடிசா மாவட்டங்களின் பட்டியல்

**ஒடிசா மாநிலத்தின் மாவட்டங்களின் பட்டியல்** (*List of districts of Odisha*) இந்தியாவின் கிழக்கு கடற்கரையில் உள்ள ஒரு மாநிலமான ஒடிசாவில் இடம்பெற்றுள்ள மாவட்டங்களை பட்டியலிடுகிறது. ஒடிசா மாநிலம் 30 நிர்வாக புவியியல் அலகுகளாகப் பிரிக்கப்பட்டுள்ளது. இந்த 30 மாவட்டங்கள் தங்கள் நிர்வாகத்தை சீராக்க மூன்று வெவ்வேறு வருவாய் கோட்டங்களின் கீழ் வைக்கப்பட்டுள்ளன. மத்திய, வடக்கு மற்றும் தெற்கு கோட்டம் என்பன அம்மூன்று கோட்டங்களாகும். மத்திய கோட்டத்திற்கு கட்டாக் நகரமும் , வடக்கு கோட்டத்திற்கு சம்பல்பூர் நகரமும், தெற்கு கோட்டத்திற்கு பெர்காம்பூர் நகரமும் தலைமையிடங்களாகச் செயல்படுகின்றன. ஒவ்வொரு கோட்டமும் 10 மாவட்டங்களைக் கொண்டுள்ளன. இந்திய ஆட்சிப் பணியின் மூத்த அதிகாரி ஒருவர் வருவாய் கோட்ட ஆணையராக கோட்டத்தை நிர்வகிக்கிறார். நிர்வாக வரிசையில் கோட்ட வருவாய் ஆணையரின் நிலை மாவட்ட நிர்வாகத்திற்கும் மாநில செயலகத்திற்கும் இடையில் உள்ளது. ஒவ்வொரு மாவட்டமும் ஒரு மாவட்ட ஆட்சித் தலைவர் மற்றும் மாவட்ட நிர்வாகத்தால் நிர்வகிக்கப்படுகிறது. ஆட்சியர் இந்திய ஆட்சிப் பணிலிருந்து நியமிக்கப்படுகிறார். ஆட்சியர் & மாவட்ட குற்றவியல் நீதிபதி நிலையில் இருப்பவருக்கு வருவாய் சேகரித்தல் மற்றும் மாவட்டத்தில் சட்டம் ஒழுங்கை பராமரிக்கும் பொறுப்பு வழங்கப்பட்டுள்ளது. ஒவ்வொரு மாவட்டமும் துணை-கோட்டங்களாகப் பிரிக்கப்பட்டுள்ளன. ஒவ்வொன்றும் ஒரு துணை-ஆட்சியர் மற்றும் துணை-குற்றப்பிரிவு நீதிபதியால் நிர்வகிக்கப்படுகிறது . துணை கோட்டங்கள் மேலும் தாலுக்காக்களாகப் பிரிக்கப்படுகின்றன. தாலுக்காக்களை தாசில்தார்கள் தலைமையில் செயற்படுகின்றன. ஒடிசா மாநிலத்தில் 3 கோட்டங்கள், 30 மாவட்டங்கள், 58 துணை-கோட்டங்கள் , 317 தாலுக்காக்கள் மற்றும் 314 வட்டாரங்கள் உள்ளன.
# ஒடிசா மாவட்டங்களின் பட்டியல்

## கோட்டங்கள் அடிப்படையில் மாவட்டங்களின் பட்டியல்

ஒடிசாவின் 30 மாவட்டங்கள் தங்கள் நிர்வாகத்தை சீராக்க மூன்று வெவ்வேறு வருவாய் கோட்டங்களின் கீழ் வைக்கப்பட்டுள்ளன. இக்கோட்டங்கள் ஒவ்வொன்றும் 10 மாவட்டங்களைக் கொண்டுள்ளன. நிர்வாகத் தலைவராக வருவாய் கோட்ட ஆணையர் உள்ளார். கோட்டங்களின் கீழ் வைக்கப்பட்டுள்ள மாவட்டங்களின் பட்டியல்:
| 1 | கட்டாக் | சம்பல்பூர் | கஞ்சாம் |  |
| --- | --- | --- | --- | --- |
| 2 | ஜகத்சிம்மபூர் | பர்கஃட் | கஜபதி |  |
| 3 | கேந்திராபடா | ஜார்சுகுடா | கந்தமாள் |  |
| 4 | ஜாஜ்பூர் | தேவ்கட் | பௌது |  |
| 5 | பூரி | பலாங்கீர் | களாஹாண்டி |  |
| 6 | கோர்த்தா | சுபர்ணபூர் | நூவாபடா |  |
| 7 | நயாகட் | டேங்கானாள் | கோராபுட் |  |
| 8 | பாலேசுவர் | அனுகோள் | ராயகடா |  |
| 9 | பத்திரக் | கேந்துசர் | நபரங்குபூர் |  |
| 10 | மயூர்பஞ்சு | சுந்தர்கட் | மால்கான்கிரி | } |
# ஒடிசா மாவட்டங்களின் பட்டியல்

## நிர்வாகம்

ஆட்சியர் & மாவட்ட குற்றவியல் நீதிபதி ஒரு மாவட்டத்தின் வருவாய் சேகரிப்பு மற்றும் நிர்வாகத்திற்கு பொறுப்பு வகிக்கிறார். இந்தியக் காவல் பணியைச் சேர்ந்த காவல்துறைக் கண்காணிப்பாளர் மாவட்டத்தின் சட்டம் மற்றும் ஒழுங்கு தொடர்புடைய பிரச்சினைகளை பராமரிக்கும் பொறுப்பு வகிக்கிறார்.
# ஒடிசா மாவட்டங்களின் பட்டியல்

## மாவட்டங்கள்

ஒடிசாவில் 30 மாவட்டங்கள் உள்ளன. மயூர்பஞ்ச் மிகப்பெரிய மாவட்டம் ஆகும். ஜகத்சிம்மபூர் பரப்பளவில் மிகச்சிறிய மாவட்டம் ஆகும். மக்கள் தொகை அடிப்படையில் கஞ்சம் மிகப்பெரிய மாவட்டம் ஆகவும் தேவ்கட் சிறிய மாவட்டமாகவும் விளாங்குகின்றன. ஒடிசா மாநிலத்தின் தலைநகரமான புவனேசுவர் கோர்டா மாவட்டத்தில் அமைந்துள்ளது. 30 மாவட்டங்களின் பகுதிகளும் மக்கள் தொகையும் கீழே கொடுக்கப்பட்டுள்ளது:
| **1** | அனுகோள் | அனுகோள் | 12,73,821 | 6,376 | 199.8 |
| --- | --- | --- | --- | --- | --- |
| **2** | பௌது | பௌது | 4,41,162 | 3,098 | 142.4 |
| **3** | பலாங்கீர் | பலாங்கீர் | 16,48,997 | 6,575 | 250.8 |
| **4** | பர்கஃட் | பர்கஃட் | 14,81,255 | 5,837 | 253.8 |
| **5** | பாலேசுவர் | பாலேஸ்வர் | 23,20,529 | 3,806 | 609.7 |
| **6** | பத்திரக் | பத்ரக் | 15,06,522 | 2,505 | 601 |
| **7** | கட்டக் | கட்டக் | 26,24,470 | 3,932 | 667.5 |
| **8** | தேவ்கட் | தேபகட் | 3,12,520 | 2,940 | 106.3 |
| **9** | டேங்கானாள் | டேங்கானாள் | 11,92,811 | 4,452 | 267.9 |
| **10** | கஞ்சாம் | பெர்காம்பூர் | 35,29,031 | 8,206 | 430.1 |
| **11** | கஜபதி | பரலகேமுண்டி | 5,77,817 | 4,325 | 133.6 |
| **12** | ஜார்சுகுடா | ஜார்சுகுடா | 5,79,505 | 2,114 | 274.1 |
| **13** | ஜாஜ்பூர் | ஜாஜ்பூர் | 18,27,192 | 2,899 | 595.8 |
| **14** | ஜகத்சிம்மபூர் | ஜகத்சிம்மபூர் | 11,36,971 | 1,668 | 681.6 |
| **15** | கோர்த்தா | கோர்த்தா | 22,51,673 | 2,813 | 800.5 |
| **16** | கேந்துசர் | கேந்துசர் | 18,01,733 | 8,303 | 217.0 |
| **17** | களாகண்டி | பவானிபட்டணம் | 15,76,869 | 7,920 | 199.1 |
| **18** | கந்தமாள் | புல்பாணி | 7,33,110 | 8,021 | 91.4 |
| **19** | கோராபுட் | கோராபுட் | 13,79,647 | 8,807 | 156.7 |
| **20** | கேந்திராபடா | கேந்திராபடா | 14,40,361 | 2,644 | 544.8 |
| **21** | மால்கான்கிரி | மால்கான்கிரி | 6,13,192 | 5,791 | 105.9 |
| **22** | மயூர்பஞ்சு | பரிபடா | 25,19,738 | 10,418 | 241.9 |
| **23** | நபரங்குபூர் | நபரங்குபூர் | 12,20,946 | 5,291 | 230.8 |
| **24** | நூவாபடா | நூவாபடா | 6,10,382 | 3,852 | 158.5 |
| **25** | நயாகட் | நயாகட் | 9,62,789 | 3,890 | 247.5 |
| **26** | பூரி | பூரி | 16,98,730 | 3,479 | 488.3 |
| **27** | ராயகடா | ராயகடா | 9,67,911 | 7,073 | 136.8 |
| **28** | சம்பல்பூர் | சம்பல்பூர் | 10,41,099 | 6,624 | 157.2 |
| **29** | சுபர்ணபூர் | சுபர்ணபூர் | 6,10,183 | 2,337 | 261.1 |
| **30** | சுந்தர்கட் | சுந்தர்கட் | 20,93,437 | 9,712 | 188 |
| ***ஒடிசா*** | புவனேசுவர் | 4,19,74,218 | 1,55,707 | 269.6 | } |
# ஒடிசா மாவட்டங்களின் பட்டியல்

## மேலும் பார்க்கவும்

- ஒடிசா
- ஒடிசா அரசு
- மாவட்டம் (இந்தியா)
# சிக்கதோரணப் பெட்டம்

**சிக்கதோரணப் பெட்டம்** (*Chikkadornabettam*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643208. இந்த ஊரானது சிக்காதோரணம்பேட்டம் ஊராட்சிக்கு உட்பட்டது.
# சிக்கதோரணப் பெட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.
# சிக்கதோரணப் பெட்டம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1,144 குடும்பங்களும் 4,456 மக்களும் வசிக்கின்றனர். இதில் 2,330 ஆண்களும் 2,126 பெண்களும் அடங்குவர்.
# சிக்கதோரணப் பெட்டம்

## கோயில்கள்

- சிக்கதோரணப் பெட்டம் முனிதேவர் கோயில்
- சிக்கதோரணப் பெட்டம் பெருமாள் கோயில்
- சிக்கதோரணப் பெட்டம் பாவிழி பொன்னியம்மன் கோயில்
- சிக்கதோரணப்பெட்டம் பசவண்ணசாமி கோயில்
# உட்கல் கௌராப் மதுசூதன் பாலம்

**உட்கல் கௌராப் மதுசூதன் பாலம்** (Utkal Gourab Madhusudan Setu) இந்தியாவின் ஒடிசா மாநிலத்தில் இருக்கும் கட்டாக்கு மற்றும் அத்கார் நகரங்களை இணைக்கும் பாலம் ஆகும். மகாநதி ஆற்றின் மேல் கட்டப்பட்டுள்ள இந்த பாலம் கட்டாக்கு, தேங்கனலுக்கு இடையிலான தூரத்தை 16 கிலோமீட்டர் (9.9 மைல்) அளவுக்குக் குறைக்கிறது.
உட்கல் பாலம் 01.04.2018 அன்று பொதுமக்களுக்காக திறக்கப்பட்டது. இந்த பாலத்தின் நீளம் 2,583 மீட்டர் (8,474 அடி) ஆகும். புகழ்பெற்ற வழக்கறிஞர், சுதந்திரப் போராட்ட வீரர் மதுசூதன் தாசின் பெயர் பாலத்திற்கு சூட்ட்டப்பட்டுள்ளது.  
2,583 மீட்டர் நீளமுள்ள இப்பாலத்தில் மூன்று வழிப்பாதைகள் மற்றும் இரண்டு நடைபாதைகள் உள்ளன. 157.47 கோடி ரூபாய் செலவில் கட்டப்பட்டுள்ள இப்பாலம் போக்குவரத்து வசதியை அளிப்பதோடு மக்கள் எளிதில் ஆற்றின் மறுபுறத்தில் உள்ள புகழ்பெற்ற தபலேசுவர் மந்திரை அடையவும் உதவுகிறது.  
முக்கிய யாத்திரை தளமான தபலேசுவர் கோவிலையும், நுவாபட்னாவின் பாரம்பரிய கிராமத்தையும் இணைப்பதால் ஒடிசா மாநிலத்தின் சுற்றுலா மற்றும் சமூக பொருளாதார வளர்ச்சியை அதிகரிக்கவும் செய்கிறது.
# பெஞ்சமின் இலிசுத்து

**பெஞ்சமின் இலிசுத்து** (*Benjamin List*, **பெஞ்சமின் லிஸ்ட்**, பிறப்பு: 11 சனவரி 1968), செருமானிய வேதியியலாளரும், கோலோன் பல்கலைக்கழகத்தின் கரிம வேதியியல் பேராசிரியரும், மாக்சு பிளாங்கு நிலக்கரி ஆய்வுக்கழகத்தின் பணிப்பாளரும் ஆவார். வேதி எதிர்வினைகளைத் துரிதப்படுத்தி அவற்றை அதிக செயல்திறன் மிக்கதான கரிம-வினையூக்கிகளை அவர் இணைந்து உருவாக்கினார். இவர் 2021 ஆம் ஆண்டு வேதியியலுக்கான நோபல் பரிசை "சமச்சீரற்ற கரிமவினையூக்கிகளின் உருவாக்கத்திற்காக" டேவிட் மேக்மிலனுடன் பகிர்ந்து கொண்டார்.
# பெஞ்சமின் இலிசுத்து

## பின்னணி

அறிவியலாளர்களையும், கலைஞர்களையும் கொண்ட மேல்-நடுத்தரக் குடும்பம் ஒன்றில் பிராங்க்ஃபுர்ட் நகரில் பிறந்தவவர் பெஞ்சமின் லிசுட். இவரது சிற்றன்னை 1995 இல் மருத்துவத்தில் நோபல் பரிசு பெற்ற கிறித்தியான் நூசிலைன்-வோலார்டு ஆவார். இவரது 3-வது அகவையிலேயே, பெற்றோர்கள் இருவரும் மணமுறிவைப் பெற்றனர். அதன் பின்னர் அமெரிக்காவின் லா ஜொல்லாவில் உள்ள இசுக்ரிப்சு ஆய்வு நிறுவனத்தில் மூலக்கூற்று உயிரியல் துறையில் ரிச்சர்ட் லெர்னரின் குழுவில் 1997 முதல் 1998 வரை அலெக்சாண்டர் வோன் கூம்போல்ட் அறக்கட்டளையின் உதவித்தொகையுடனும், அவர் 2012 முதல் 2014 வரை நிறுவனத்தின் நிர்வாக இயக்குநராகப் பணியாற்றினார். 2004 முதல் கொலோன் பல்கலைக்கழகத்தில் கரிம வேதியியலின் பேராசிரியராக பகுதிநேரப் பதவியிலும் இருந்துள்ளார். 2018 முதல் ஒக்கைடோ பல்கலைக்கழகத்தின் வேதியியல் எதிர்வினை வடிவமைப்பு மற்றும் கண்டுபிடிப்புக்கான பகுதியின் முதன்மை ஆய்வாளராகவும் இருந்து வருகிறார். பெஞ்சமின் லிஸ்ட் 'சின்லெட்' என்ற அறிவியல் இதழின் முதன்மை ஆசிரியரும் ஆவார்.  
இவர் கரிம வினைவேகமாற்றவியலின் நிறுவனர்களில் ஒருவராகக் கருதப்படுகிறார். இந்தத் துறை உலோகமல்லாத, நொதியல்லாத வினையூக்கிகளைப் பயன்படுத்துகிறது. இந்த மேம்பாடானது, ஆஜோசு-பாரிசு-ஈடர்-சாவர்-வைச்சர்ட் வினையை அடிப்படையாகக் கொண்டது. இதைத் தொடர்ந்து, இவர் முதல் புரோலின்-வினையூக்கம் செய்யப்பட்ட மேனிச், மைக்கேல் மற்றும் α- அமைனேற்றம் வேதிவினைகளை உருவாக்கினார். இவர் சமச்சீர் தன்மையற்ற பொருள்களால் தூண்டப்பட்ட வினையூக்கத்தைக் கண்டறிந்தார். (குறிப்பாக சமச்சீரற்ற எதிர்-எதிர்மின்அயனி இயக்கிய வினையூக்கம், ACDC). இவர் துணிகளின் கரிம-வினையூக்கத்தின் புதிய முறைகளையும் உருவாக்கினார்.  
2021 அக்டோபர் 6 அன்று, பெஞ்சமின் லிஸ்டுக்கு "சமச்சீரற்ற கரிமவினையூக்கிகளின் உருவாக்கத்திற்காக" டேவிட் மேக்மிலனுடன் வேதியியலுக்கான நோபல் பரிசு வழங்கப்பட்டது.
# பெஞ்சமின் இலிசுத்து

## தனிப்பட்ட வாழ்க்கை

1999 ஆம் ஆண்டில் அமெரிக்காவில் முனைவர் சபின் என்பவரைத் திருமணம் செய்து கொண்டார். இவர்களுக்கு தியோ, பால் என்ற இரண்டு மகன்கள் உள்ளனர். இவர்கள் அனைவரும் 2004 இந்தியப் பெருங்கடல் பூகம்பம் மற்றும் ஆழிப்பேரலையில் இருந்து தப்பியிருந்தனர்.
# ப. சிவகுமார்

**ப. சிவகுமார்** (*P. Sivakumar*) என்பவர் பொதுவாகத் தாயகம் கவி என அறியப்படுகிறார். இவர் இந்திய அரசியல்வாதி ஆவார். சென்னை மாம்பலத்தினைச் சார்ந்த இவர் முதுகலை மற்றும் சட்டப் பட்டமும் பெற்றுள்ளார். 2021ஆம் ஆண்டு மே மாதம் தமிழ்நாடு சட்டப் பேரவைக்கு நடைபெற்ற தேர்தலில் திராவிட முன்னேற்றக் கழகம் சார்பில் திரு. வி. கா. நகர் சட்டமன்றத் தொகுதியில் போட்டியிட்டுத் தமிழ்நாடு சட்டமன்ற உறுப்பினராக தேர்ந்தெடுக்கப்பட்டுள்ளார்.
# புபேந்திர குமார் தத்தா

**புபேந்திர குமார் தத்தா** (**Bhupendra Kumar Dutta**) (; 8 அக்டோபர் 1892 – 29 டிசம்பர் 1979) பிரித்தானிய இந்தியாவின் ஆட்சியாளர்களுக்கு எதிரான இந்திய விடுதலைப் போராட்ட வீரர் ஆவார். இவர் அனுசீலன் சமிதியிலிருந்து பிரிந்து சென்ற யுகாந்தர் என்ற புரட்சிக் குழுவில் இணைந்து ஆங்கிலேயர்களுக்கு எதிராக புரட்சிகரப் போராட்டங்களை மேற்கொண்டார். இவர் பிலாஸ்பூர் சிறைச்சாலையில் ஆங்கிலேய அரசுக்கு எதிராக டிசமபர் 1917-ஆம் ஆண்டில் தொடர்ச்சியாக 78 நாட்கள் உண்ணாவிரதம் இருந்தார.  
இந்திய விடுதலைக்கு பின்னர் இவர் பாகிஸ்தான் நாட்டின் பகுதியில் (தற்போது வங்காள தேசம் தங்கி, அந்நாட்டில் தேசிய காங்கிர்சு கட்சியை உருவாக்கி, அநாட்டின் மக்களவை உறுப்பினர் ஆனார். பாகிஸ்தான் இசுலாமிய மதச்சார்பு நாடாக அறிவிக்கப்பட்டதாலும், 1958-இல் இராணுவ ஆட்சி பிரகடனம் செய்யப்பட்டதாலும், புபேந்திர குமார் தத்தா 1962-ஆம் ஆண்டில் இந்தியாவின் கொல்கத்தாவிற்கு திரும்பினார்.
# செ. ஸ்டாலின் குமார்

**செ. ஸ்டாலின் குமார்** (*S. Stalinkumar*) என்பவர் தமிழ்நாட்டைச் சேர்ந்த இந்திய அரசியல்வாதி ஆவார். இவர் திராவிட முன்னேற்றக் கழகத்தின் உறுப்பினர் ஆவார். இவர் திருச்சிராப்பள்ளி மாவட்டம் துறையூரைச் சார்ந்தவர். அண்ணாப் பல்கலைக்கழகத்தில் பொறியியல் இளநிலை பட்டதாரி ஆவார். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில்துறையூர் சட்டமன்றத் தொகுதியில் திமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் இதற்கு முன்னர் 2016ஆம் நடைபெற்ற தேர்தலிலும் இத்தொகுதியிலிருந்து சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.
# தாவீது மாக்மிலன்

**தாவீது மாக்மிலன்** (*David MacMillan*, **டேவிட் மேக்மிலன்**, பிறப்பு: 16 மார்ச் 1968) இசுக்காட்லாந்தைச் சேர்ந்த வேதியியலாளரும், பிரின்ஸ்டன் பல்கலைக்கழகத்தின் பேராசிரியரும் ஆவார். இவர் 2010 முதல் 2015 வரை பிரின்சுடன் பல்கலைக்கழக வேதியியல் துறையின் தலைவராகப் பணியாற்றினார். இவர் 2021 ஆம் ஆண்டு வேதியியலுக்கான நோபல் பரிசை "சீரொருமையற்ற வேதிப்பொருள்களை உருவாக்கும் உயிர்க்கரிம வினையூக்கிகளைக் கண்டுபிடித்து வளர்த்தெடுத்தமைக்காக" பெஞ்சமின் இலிசுத்துடன் பகிர்ந்து கொண்டார்.
# தாவீது மாக்மிலன்

## கல்வியும், ஆய்வுப் பணியும்

மாக்மிலன் வேதியியலுக்கான இளம் அறிவியல் பட்டத்தை கிளாஸ்கோ பல்கலைக்கழகத்தில் பெற்றுக் கொண்டார். 1990 இல், அமெரிக்கா சென்று கலிபோர்னியா பல்கலைக்கழகத்தில் பேராசிரியர் லாரி ஓவர்மேனின் வழிகாட்டலில் பட்டப்பின்படிப்பை மேற்கொண்டார். முனைவர் பட்டத்தை 1996 இல் பெற்றுக் கொண்டார். அதன் பின்னர், மாக்மிலன் ஆர்வர்டு பல்கலைக்கழகத்தில் பணியாற்றினார். முனைவர் பட்டத்திற்குப் பின்னரான படிப்பு எதிர் உருவமை வினையூக்கிகளைப் பற்றியதாக இருந்தது, குறிப்பாக Sn(II) இல் இருந்து பெறப்பட்ட பைசோக்சசோலைன் வடிவமைப்பும் வளர்ச்சியும் ஆகும். கலிபோர்னியா பல்கலைக்கழகம் (பெர்க்லி) (1998), கலிபோர்னியா தொழில்நுட்பக் கழகம் (2000) ஆகியவற்றிலும் ஆய்வுகளை மேற்கொண்டுள்ளார். 2006 இல் பிரின்ஸ்டன் பல்கலைக்கழகத்தில் பேராசிரியப் பணியை ஆரம்பித்தார்.  
2010 முதல் 2014 வரை மாக்மிலன் வேதியியலுக்கான வேந்திய சங்கம் வெளியிடும் *கெமிக்கல் சயன்சு* ஆய்விதழின் தலைமை தொகுப்பாசிரியராகப் பணியாற்றினார்.
# கோவா சமயக் குற்றவிசாரணை

**கோவா சமயக்குற்ற விசாரணை** ( **Goa Inquisition**) என்பது போர்த்துகேய கிழக்கிந்தியக் கம்பனியினரால் இந்தியாவில் கட்டாயப்படுத்தி கிறித்துவத்திற்கு மாறிய பல இந்துக்கள், வெளியில் கிறிஸ்தவர்களாகக் காட்டிக் கொண்டு, வீட்டில் இரகசியமாக இந்து சமய வழிபாடுகள் மற்றும் பழக்க வழக்கங்ளைப் பின்பற்றி இரகசிய இந்துக்களாக வாழ்ந்தவர்களைத் தண்டிக்கும் அமைப்பாகும். போர்த்துகேய கிழக்கிந்தியக் கம்பனியினர் கோவா, தமன் மற்றும் தியூ மற்றும் தாத்ரா மற்றும் நகர் அவேலி பகுதிகளைக் கைப்பற்றி போர்த்துகேயர்கள் 1505 முதல் 1961 வரை ஆண்டனர்.
# கோவா சமயக் குற்றவிசாரணை

## கிறிஸ்துவ மதமாற்றம்

அக்காலத்தில் போர்த்துகேய கிழக்கிந்தியக் கம்பனிப் படைகளுடன் துணையுடன், போர்த்துக்கல் கத்தோலிக்க திருச்சபையினர் கோவா பகுதியில் வாழ்ந்த இந்து சமய மக்களை வலுக்கட்டாய கிறித்துவ சமயத்திற்கு கட்டாய மத மாற்றம் செய்தனர். இவ்வாறு மதமாற்றம் செய்யப்பட்ட பின்னரும் பல இந்துகளும் இஸ்லாமியர்களும் இரகசியமாக தமது மதங்களைக் கடைபிடித்தனர். இவ்வாறு இரகசியமாக இந்து வழிபாட்டு முறைகளை பின்பற்றும் கிறிஸ்தவ மதம் மாறிய இந்துக்கள் மீது 1782-அம் ஆண்டு முதல் சமயக் குற்ற விசாரணை நடத்தி போர்த்துகேயர்களால் கடுமையாக தண்டிக்கப்பட்டனர். சிலர் மரண தண்டனைக்கும் ஆளானர்கள் 12782 முதல் 1800-ஆம் ஆண்டு வரை மொத்தம் 16,172 இந்துக்கள் மற்றும் இசுலாமியர்கள் சமயக் குற்றவிசாரணை மன்றத்தின் மூலம் தண்டிக்கப்பட்டனர்.
# கோவா சமயக் குற்றவிசாரணை

## சமய நூல்கள் எரிப்பு

சமயக்குற்ற விசாரணை அதிகாரிகள் இரகசிய இந்துக்கள் மற்றும் முஸ்லீகள் மறைத்து வைத்திருந்த சமசுகிருதம், உருது, கொங்கணி மற்றும் ஆங்கில நூல்களை பறிமுதல் செய்து எரித்தனர்.
# கோவா சமயக் குற்றவிசாரணை

## சமயக் குற்றவிசாரணை முடிவு

1800-ஆம் ஆண்டில் போர்த்துகேய இந்தியாவில் அனைத்து மக்களுக்கும் குடிமை உரிமைகள் வழங்கப்பட்டதன் மூலம், கிறித்தவத்திற்கு கட்டாய மதம் மாற்றப்பட்ட இந்துக்கள் மற்றும் இசுலாமியர்களை, சமயக் குற்ற விசாரணைகள் மூலம் தண்டணை வழக்கம் முடிவுற்றது. 1812 இல் சமயக் குற்றவிசாரணை ஒழிக்கப்பட்டபோது கோவா சமயக் குற்றா விசாரணையின் பெரும்பாலான பதிவுகள் போர்த்துகீசியர்களால் எரிக்கப்பட்டன
# கோவா சமயக் குற்றவிசாரணை

## விசாரணைக்குப் பின்னான பாகுபாடு

கோவா சமயக் குற்றவிசாரணை 1812 இல் முடிவடைந்தாலும், போர்த்துகீசிய கிறிஸ்தவ ஆட்சியின் கீழ் இந்துக்களுக்கு எதிரான பாகுபாடு 1705 முதல் 1840 வரை செயல்படுத்தப்பட்ட ஜெண்டி (Xenddi) வரி போன்ற பிற வடிவங்களில் தொடர்ந்தது, ஜெண்டி வரியானது ஜிஸ்யா வரியை ஒத்தது. 1838 ஆம் ஆண்டின் போர்த்துகீசிய அரசியலமைப்பு மற்றும் கோவா மற்றும் டாமோன் ஆகியவற்றின் போர்த்துகீசிய சிவில் கோட் மூலம் மதச்சார்பின்மை அறிமுகப்படுத்தப்பட்டதன் மூலம் மதப் பாகுபாடு முடிவுக்கு வந்தது.  
**கோவா சமயக் குற்றவிசாரணையால் தண்டிக்கப்பட்டவர்கள்**  
| பிராமணர்கள் | 5% | } |
| --- | --- | --- |
# கோவா சமயக் குற்றவிசாரணை

## பின்னணி

கோவாவில் 1583 சூலை 25 அன்று குடியேற்றக்கால போர்த்துக்கீச அரசு நிருவாகம் இந்துக் கோவில்களை அழித்தும், உள்ளூர் இந்துக்களை கட்டாயமாக கிறித்தவத்திற்கு மதமாற்றம் செய்யும் நடவடிக்கைகளுக்கு எதிர்ப்புத் தெரிவித்தும் உள்ளூர் இந்துக்கள் ஈடுபட்ட குங்கோலிம் கிளர்ச்சி செய்தனர். இக்கிளர்ச்சியின் போது குங்கோலிம் நகரில் கிறித்தவ குருமார்களும் பொதுமக்களும் படுகொலை செய்யப்பட்டனர்.
# கோவா சமயக் குற்றவிசாரணை

## இதனையும் காண்க

- இடைக்கால திரிபுக் கொள்கை விசாரணை
- திரிபுக் கொள்கை விசாரணை
- எசுப்பானிய திரிபுக் கொள்கை விசாரணை
- உரோமைக் குற்ற விசாரணை
- குங்கோலிம் கிளர்ச்சி
- இந்தியாவில் கிறிஸ்தவம்
# வலவம் திமிங்கலம்

**வலவம் ஓங்கல்** அல்லது **வலவம் திமிங்கலம்** (*Pilot whale*) என்பது குளோபிசெபலா எனும் கடற்பாலூட்டி பேரினத்தினைச் சார்ந்தது. இவை ஓங்கல் இனத்தைச் சேர்ந்தவை என்றாலும் இவற்றின் பேருருவத்தின் காரணமாக திமிங்கலம் என்று அழைக்கப்படுகிறது. இதில் இரண்டு உட்பிரிவுகள் உள்ளன. அவை நீண்ட துடுப்பு வலவம் திமிங்கிலம் மற்றும் குறுந்துடுப்பு வலவம் திமிங்கிலம் என்பனவாகும். இரண்டையும் கடலில் காணும்போது எளிதில் வேறுபாடு தெரிவதில்லை. மேலும் மண்டை ஓடுகளின் பகுப்பாய்வானது இந்த உயிரினங்களை வேறுபடுத்துவதற்கான சிறந்த வழியாகும். இவை கிட்டத்தட்ட உலகெங்கிலும் உள்ளன. நீண்ட துடுப்பு வலவம் திமிங்கலங்கள் குளிர்ந்த நீரில் வாழ்கின்றன. குறுந்துடுப்பு வலவம் திமிங்கலங்கள் வெப்பமண்டல மற்றும் மிதவெப்ப மண்டல கடலில் வாழ்கின்றன. வலவம் திமிங்கலங்கள் கடல் ஓங்கில்களில் மிகப்பெரியவையான ஓர்க்கா திமிங்கிலத்துக்கு அடுத்து, இவை இரண்டாவது பெரிய ஓங்கல் ஆகும். இவையும் ஓங்கல் குடும்பத்தின் மற்ற பெரிய உறுப்பினர்களும் பிளாக்ஃபிஷ் என்றும் அழைக்கப்படுகிறன.  
வலவம் ஓங்கல் முதன்மையாக கணவாய்களை உணவாக கொள்கின்றன. ஆனால் இவை காட் மற்றும் டர்போட் போன்ற பெரிய கொழுப்புகுறை மீன் வகைகளையும் வேட்டையாடும். இவை ஒரு சமூகமாக வாழக்கூடியவை. இவை தங்கள் வாழ்நாள் முழுவதும் தாங்கள் பிறந்த குடும்பத்துடன் வாழ்பவை. இவற்றின் குடும்பங்கள் தாய்வழி சமூகமாகும். குடும்பத்துக்கு, கூட்டத்துக்கு தாயே தலைமை வகிக்கின்றது. வலவம் திமிங்கிலங்கள் அவ்வப்போது கூட்டமாக கரை ஒதுங்கி தத்தளிக்கக்கும். ஆனால் இதற்கான காரணம் இன்னும் முழுமையாக அறியப்படவில்லை. குட்டைத் துடுப்பு திமிங்கிலம் மற்றும் நீண்ட-துடுப்பு திமிங்கிலங்களின் காப்பு நிலையானது தீவாய்ப்பு கவலை குறைந்த இனமாக வகைபடுத்தப்பட்டுள்ளது.
# வலவம் திமிங்கலம்

## பெயரிடுதல்

இந்த விலங்குகளுக்கு "பைலட் திமிங்கலங்கள்" என்று ஆங்கிலத்தில் பெயரிடப்பட்டுள்ளது. ஏனெனில் இந்த ஓங்கல் கூட்டத்தை தலைமைப் பொறுப்பில் உள்ள ஒரு ஒங்கல் "பைலட்" போல வழிநடத்துவதாக நம்பப்பட்டது. இந்த ஓங்கல்கள் "பொட்ஹெட் திமிங்கலங்கள்" மற்றும் "பிளாக்ஃபிஷ்" என்றும் அழைக்கப்படுகின்றன. இந்த இனத்தின் பெயர் லத்தீன் வார்த்தையான *குளோபஸ்* ("உருண்டை பந்து" அல்லது "குளோப்") மற்றும் கிரேக்க சொல்லான *கெஃபாலே* ("தலை") ஆகியவற்றின் கலவையாகும். மற்ற வெளிர் பகுதிகளாக கன்னத்தின் கீழ் நங்கூர வடிவ திட்டு, கண்ணுக்குப் பின்னால் ஒரு மங்கலான திட்டு, வயிற்றில் பெரிய குறி போன்றவை உள்ளன. உயிரியலாளர்கள் இந்த இரண்டு இனங்களையும் வேறுபடுத்துவதற்கு இவற்றின் மண்டையில் உள்ள வேறுபாடுகளைக் கொண்டே அறிகின்றனர். இந்த இரண்டு இனங்களிலும் இவற்றின் ஆயுட்காலமானது ஆண்களுக்கு 45 ஆண்டுகள் என்றும் பெண்களில் 60 ஆண்டுகள் என உள்ளது. இரண்டு இனங்களும் பால் ஈருருமையை கொண்டுள்ளன. நீளத் துடுப்பு வலவம் திமிங்கலங்களில் வயதுக்கு வந்த திமிங்கலங்களின் உடல் நீளமானது தோராயமாக 6.5 மீ வரை அடையும், ஆண்களை விட பெண்களின் நீளம் 1 மீ. குறைவாக இருக்கும். ஆண்களின் உடல் எடை 1,300 கி.கிராம் வரையும், பெண்கள் 2,300 கி.கி வரை எட்டும். சிறிய துடுப்பு வலவன் திமிங்கலங்களில், வயது வந்த பெண்கள் திமிங்கிலங்களின் உடல் சுமார் 5.5 மீ நீளம்வரை வளர்கின்றன. அதே நேரத்தில் ஆண்கள் 7.2 மீ நீளமும், 3,200 கி.கி வரை எடையுள்ளதாக இருக்கலாம்.
# கருங்கற்றாளை

**கருங்கற்றாளை** (*Cheilotrema saturnum)*) என்பது என்பது பேர்சிஃபார்மீசு வரிசையில் சயீனைடீ குடும்பத்தில் உள்ள ஒரு வகை மீன் ஆகும்.
# கருங்கற்றாளை

## உருவவியல்

இந்த இன ஆண் மீன்கள் 45 செமீ நீளம் வரையும் 700 கிராம் எடைவரை எட்டும்.
# கருங்கற்றாளை

## உணவு

இவை முதன்மையாக நண்டுகளை உண்ணுகின்றன.
# கருங்கற்றாளை

## வேட்டையாடிகள்

ஐக்கிய அமெரிக்காவில் இவை அடுக்கச் செவுள் மீன்களுக்கு இரையாகிறன்றன .
# கருங்கற்றாளை

## வாழ்விடம்

இவை அயன அயல் மண்டலப் பகுதியில் (34 ° N-20 ° N) வழக்கூடியன. இவை பொதுவாக 46 மீ ஆழத்தில் வாழும் மீன்களாகும்.
# கருங்கற்றாளை

## புவியியல் பரவல்

இது கிழக்கு பசிபிக் பெருங்கடலில் கலிபோர்னியா ( அமெரிக்கா ) முதல் பாகா கலிபோர்னியா ( மெக்சிக்கோ ) வரை காணப்படுகிறது.
# கருங்கற்றாளை

## அவதானிப்புகள்

இதனால் மனிதர்களுக்கு பாதிப்பு ஏறுபடுவதில்லை.
# வாமுட்டான்

## சொற்பிறப்பியல்

வாமுட்டானின் அறிவியல் பெயரில் உள்ள *Trachinotus* என்பது கிரேக்கச் சொல்லான **' மற்றும் **' என்பதின் சேர்க்கையாகும். இதில் trachys என்பதற்கு "கரடுமுரடான" என்றும், noton என்பதற்கு "முதுகு" என்று பொருள்படும். அதாவது *கரடுமுரடான முதுகு* என்பது பொருளாகும். வாமுட்டானின் அறிவியல் பெயரின் பின்னொட்டாக வரும் ** என்பது இனத்தின் பெயராகும். இது ஒரு லத்தீன் பெயரடை, இது தோராயமாக " அறுவாள் ஆயுதம்" என்று பொருளாகும். வாமுட்டான் கூட்டங்கள் எப்போதாவது உணவுக்காக கடலின் மேற்பரப்புக்கு அருகில் வரும் போது, தென்படும் வாமுட்டானின் அரிவாள் போன்ற முதுகு துடுப்பினால் இப்பெயர் இடப்பட்டது. அதே நேரத்தில் இவற்றின் மார்புத் துடுப்புகள் இருண்டு இருக்கும்.  
வாமுட்டான் மீன் அதிகபட்சமாக 48 அங் (122 செ.மீ) நீளத்தையும், 36 கி.கி வரை எடைவரை எட்டும் என்று, புளோரிடா இயற்கை வரலாற்று அருங்காட்சியகம் கூறுகிறது.
# வாமுட்டான்

## பரவல் மற்றும் வாழ்விடம்

வாமுட்டான்கள் பொதுவாக ஆழமற்ற, வெப்பமண்டல நீரில் களிமண் தரை, அலைதடங்கள், சேற்றுத் தரைப்பகுதிகளில் காணப்படுகின்றன. கரைக்கு அருகில் மற்றும் சில உவர் நீர் பகுதிகளில் கூட வாமுட்டான்கள் காணப்படுகின்றன என்ற போதிலும், அவை கடலோரத்தில் உருவானவையாகும். இளம் மீன்கள் பொதுவாக கடல்மட்ட நீரலைவுப்பகுதியில் காணப்படுகிறன. அங்கு இவை சாப்பிட சிறு சிறு முதுகெலும்பில்லாத விலங்குகள் உள்ளன.  
மேற்கு கரிபியன் தீவுகள் உட்பட மாசச்சூசெட்ஸ் முதல் பிரேசில் வரை மேற்கு அட்லாண்டிக் பெருங்கடலில் வாமுட்டான்கள் காணப்படுகன்றன.
# லால்சாவுங்கா பூங்கா

**லால்சாவுங்கா பூங்கா** (*Lalsavunga Park*) இந்தியாவின் மிசோரம் மாநிலத்தின் தலைநகரம் அய்சாலுக்கு அருகில் உள்ள ஒரு சுற்றுலாத் தலமாகும். இது தெற்கு இலிமெனில் உள்ள அய்சாலில் இருந்து சுமார் 8 கி.மீ. தொலைவில் அமைந்துள்ளது. கடல்மட்டத்தில் இருந்து 1179 மீட்டர் உயரத்தில் இப்பூங்கா உள்ளது.
# லால்சாவுங்கா பூங்கா

## வரலாறு

லால்சாவுங்கா பூங்காவின் கட்டுமானம் 2014 ஆம் ஆண்டு தொடங்கியது. 464 லட்சம் மதிப்பீட்டில் கட்டுமானப் பணிகள் திட்டமிடப்பட்டன. பூங்காவின் பரப்பளவு 120 ஏக்கர்களாகவும் மலைத்தொடர் 1 கி.மீ. நீளம் கொண்டதாகவும் உருவானது. லால்சாவுங்கா பூங்கா 2018 ஆம் ஆண்டு அக்டோபர் மாதம் 3 ஆம் தேதியன்று திறக்கப்பட்டது.
# லால்சாவுங்கா பூங்கா

## இவற்றையும் காண்க

- பாங்புய் தேசியப் பூங்கா
- இந்தியாவிலுள்ள தேசியப் பூங்காக்கள்
# ஆர். நாகரத்தினம்மாள்

**ஆர். நாகரத்னம்மாள்** (*R. Nagarathnamma*) (1926–2012) ஓர் இந்திய நாடக ஆளுமையும், பெங்களூரை தளமாகக் கொண்ட அனைத்து மகளிர் நாடகக் குழுவான *ஸ்திரீ* என்ற நாடக மன்றத்தின் நிறுவனர் ஆவார். இவர் சங்கீத நாடக அகாதமி விருது பெற்றுள்ளார். இந்திய அரசால் நான்காவது மிக உயர்ந்த இந்திய குடிமகன் விருதான பத்மசிறீ விருது 2012 ஆம் ஆண்டில் வழங்கப்பட்டது.
# ஆர். நாகரத்தினம்மாள்

## சுயசரிதை

நாகரத்னம்மாள் 1926 இல் மிதமான நிதி வசதி கொண்ட குடும்பத்தில், தென்னிந்திய மாநிலமான கர்நாடகாவின் மைசூரில் இது கர்நாடகாவில் தொடங்கப்பட்ட முதல் அனைத்து மகளிர் நாடகக் குழு என்று அறிவிக்கப்பட்டது. அதில் இவர் ஒரு நடிகையாகவும், நாடகங்களின் இயக்குநராகவும் இருந்தார்.  
நாகரத்னம்மாள் ஆண் கதாபாத்திரங்களை, குறிப்பாக புராணக் கதாபாத்திரங்களை சித்தரிப்பதற்காக அறியப்படுகிறார். கம்சன், கிருட்டிணன், இராவணன், துரியோதனன், வீமன் போன்ற குறிப்பிடத்தக்க நடிப்பால் இவர் பாராட்டப்படுகிறார். இவர் தனது குழுவுடன் இந்தியாவில் பல மாநிலங்களில் பயணம் செய்துள்ளார். *கிருஷ்ண கருடி* இவரது முக்கிய நாடகங்களில் ஒன்றாக குறிப்பிடப்பட்டுள்ளது. இவர் 15 கன்னடப் படங்களிலும், தமிழ்த் திரைப்படங்களிலும் நடித்துள்ளார். *கமனபில்லு*, *பரசங்கடா ஜென்டிதிம்மா*, ரோசாப்பூ ரவிக்கைக்காரி ஆகியவை குறிப்பிடத்தக்கவை.
# ஆர். நாகரத்தினம்மாள்

## இறப்பு

நாகரத்னம்மாள் 6 அக்டோபர் 2012 அன்று, இறந்தார்.
# ஆர். நாகரத்தினம்மாள்

## விருதுகளும் அங்கீகாரமும்

நாகரத்னம்மாள் தாகூர் ரத்னா விருது, குப்பி வீரண்ணா விருது போன்ற பல விருதுகளைப் பெற்றுள்ளார். கர்நாடக அரசின் இரண்டாவது மிக உயர்ந்த விருதான ராஜ்யோத்சவ பிரசாஸ்தி விருதை வழங்கி கௌரவிக்கப்பட்டார். இவர் 1992இல் சங்கீத நாடக அகாதமி விருதைப் பெற்றார். 2012ஆம் ஆண்டில், இந்திய அரசு நான்காவது மிக உயர்ந்த இந்திய குடிமகன் விருதுக்கான குடியரசு தின கௌரவப் பட்டியலில் இவரைச் சேர்த்து பத்மஸ்ரீ விருதை வழங்கியது. இரவீந்திரநாத் தாகூரின் 150வது பிறந்தநாளை நினைவுகூரும் நிகழ்வில் 2012ஆம் ஆண்டில் இவருக்கு சங்கீத நாடக அகாதமி தாகூர் ரத்னா வழங்கப்பட்டது.
# சந்திரகலா ஆ. கதே

**சந்திரகலா ஆனந்தராவ் கதே** (ஆ-தே என்றும் உச்சரிக்கப்படுகிறது) (1903-1990) ( என்கிற முர்குத்) ஓர் எழுத்தாளரும், பெண்ணியவாதியும், சமூக சேவகரும் ஆவார். இவர் இந்தியாவின் மும்பையில் பேராசிரியராக இருந்தார்.
# சந்திரகலா ஆ. கதே

## சுயசரிதை

### ஆரம்ப ஆண்டுகளில்

சந்திரகலா ஜகன்நாத் முர்குத் 12 செப்டம்பர் 1903 இல் ஜெகன்நத் - லகானிபாய் முர்குத் ஆகியோருக்கு, மும்பையின் தெய்வத்ன பிராமணச் சமூகத்தைச் சேர்ந்த ஒரு குடும்பத்தில் பிறந்தார். இவருடைய வாழ்க்கையின் ஆரம்பத்திலிருந்தே கல்வி முக்கியப் பங்கு வகித்தது.
# சந்திரகலா ஆ. கதே

## சுயசரிதை

### தொழில்

இவரது பெரும்பாலான பணிகள் இந்திய சமுதாயத்தில் பெண்களின் நிலையை ஆய்வு செய்வதையும் மேம்படுத்துவதையும் உள்ளடக்கி இருந்தது. இவர் பொருளியலில் முதுகலைப் பட்டம் பெற்றார். "இந்துப் பெண்ணும் அவளது எதிர்காலமும்" (1948) என்ற ஆய்வறிக்கை எழுதி சமூகவியலில் முனைவர் பெற்றார். அந்த நேரத்தில் மிகவும் முன்னோக்கு சிந்தனையுடன் கருதப்பட்ட இந்த ஆய்வு, பெண்களின் கல்வியை ஆதரிப்பதோடு, பணியிடத்தில் பெண்களின் ஏற்றுக்கொள்ளும் தன்மையையும் அதிகரித்தது.
# சந்திரகலா ஆ. கதே

## குடும்பம்

இவர் ஆனந்தராவ் ராமகிருஷ்ணன் என்பவரை மணந்தார். இவரது கணவர் இவரது தனது வாழ்க்கையின் ஆரம்பத்திலேயே இறந்துவிட்டார். இவர் மூன்று மகன்களை தனியே வளர்த்தார். சமூகத்தின் பெரும்பகுதியை தான் பார்க்கும் விதத்தில் முக்கியப் பங்கு வகித்தார். குருதேவ் ஆர். டி இரனதேவின் போதனைகளிலிருந்து தனது ஆன்மீக ஆதரவைப் பெற்றார்.
# சந்திரகலா ஆ. கதே

## இறப்பு

இவர் உணவுக்குழாய் புற்றுநோயால் பாதிக்கபட்டிருந்த இவர் 1990இல் மும்பையில் இறந்தார்.
# சந்திரகலா ஆ. கதே

## இறப்பு

### மரபு

இவர் இறந்த சில வருடங்களில், மும்பை நகராட்சி, தெற்கு மும்பையின் கிர்காமில் ஒரு இடத்துக்கு சந்திரகலாபாய் கதே சௌக் என மறுபெயரிட்டது.
# தங்க ஊசி தையல் பள்ளி

அணிந்த பெண்கள்]]
**தங்க ஊசி தையல் பள்ளி** (*Golden Needle Sewing School*) என்பது தாலிபான்களின் ஆட்சியின் போது, ஆப்கானித்தானின் எராத்து நகரிலுள்ள பெண்களுக்கான இரகசியப் பள்ளியாக இருந்தது. தலிபான்களால் அறிமுகப்படுத்தப்பட்ட கடுமையான இசுலாமிய சட்டத்தின் கீழ் பெண்கள் கல்வி கற்க அனுமதிக்கப்படாததால் 1996களில் எராத்தின் இலக்கிய வட்டத்தைச் சேர்ந்த பெண் எழுத்தாளர்கள் 'எராத்தின் தையல் வட்டங்கள்' என்ற குழுவை அமைத்தனர். இது தங்க ஊசி தையல் பள்ளியை நிறுவியது.  
பெண்கள் வாரத்திற்கு மூன்று முறை பள்ளிக்குச் செல்வார்கள். வெளிப்படையாக தையல் பணியில் ஈடுபடுவார்கள். ஆனால் பெரும்பாலான நேரங்களில் எராத்து பல்கலைக்கழகத்தின் இலக்கியப் பேராசிரியர்கள் வழங்கும் பாடங்களைக் கேட்பார்கள். வெளியில் விளையாடும் குழந்தைகள் மதக் காவல்துறையினர் நெருங்கினால் குழுவை எச்சரிப்பார்கள். தங்கள் புத்தகங்களை மறைத்து தையல் உபகரணங்களை எடுக்க அவர்களுக்கு நேரம் கொடுப்பார்கள். எராத்தின் தையல் வட்டங்கள் என்ற நூலின் ஆசிரியர் கிறிஸ்டினா லாம்ப் கருத்துப்படி, தாலிபானின் கீழ் மிகவும் ஒடுக்கப்பட்ட பகுதியாக எராத்து இருந்திருக்கலாம். ஏனெனில் இது ஒரு பண்பட்ட நகரம், பெரும்பாலும் சியா இசுலாத்தைச் சேர்ந்தவர்கள் இருக்கும் நகரம். தாலிபான்கள் இந்த இரண்டையும் எதிர்த்தனர்.
# நவாப் மாலிக்

**நவாப் மாலிக்** (*Nawab Malik*)(பிறப்பு 20 ஜூன் 1959) இந்திய அரசியல்வாதி, தேசியவாத காங்கிரசு கட்சி
அரசியல்வாதி ஆவார்.மகாராஷ்டிராவின் சிறுபான்மையினர் வளர்ச்சி, வக்ப் மற்றும் திறன் மேம்பாடு மற்றும் தொழில்முனைவோர் அமைச்சராக பதவி வகிக்து வருகிறார். கோண்டியா நகரின் பாதுகாவலர் எனவும் அழைக்கப்படுகின்றார். தேசியவாத காங்கிரஸ் கட்சியின் செய்தித் தொடர்பாளர் மற்றும் மும்பை தலைவராகவும், மகாராஷ்டிராவின் முன்னாள் வீட்டுவசதி அமைச்சரும் ஆவார்.
# நவாப் மாலிக்

## பிறப்பு

நவாப் மாலிக் 20 ஜூன் 1959 இல் துஸ்வாவில் (உத்திரப்பிரதேசம்) பிறந்தவர், 1970 ஆண்டு பம்பாய்க்கு (தற்போதைய மும்பைக்கு) குடிபெயர்ந்தவர்.
# நவாப் மாலிக்

## கல்வி

அஞ்சுமன் இஸ்லாம் உயர்நிலைப் பள்ளி - எஸ்எஸ்சி (1976)
புர்ஹானி கல்லூரி - இன்டர் (1978)
எஃப்.ஒய். (பி.ஏ.) புர்ஹானி கல்லூரி (1979)
# நவாப் மாலிக்

## குடும்பம்

நவாப் மாலிக்கிற்க்கு மெஹாஜபின் எனும் மனைவியும், ஃபராஸ், அமீர் என்ற மகன்களும், நிலோஃபர், சனா மாலிக் ஷேக் என்ற மகள்களும் உள்ளனர்